Dahar ta' Bagħal Misserijietna tkagħwġu biex tellgħu ħaġar qim; Fl-Eġittu l-burdnara tqanżħu Biex għollew piramidi; Taħt salibu mqit Għal tliet darbiet Kristu nstelaħ; Mgħawweġ bħal għerq niexef, Għax għal għomru sħiħ Ġarrhom fuq dahru 'l martu u lil uliedu; Fil-belt geddumu fl-art Inaddaf iż-żraben; Għaxar bsaten jintraktu Taħt vara tqila tal-injam; Il-mudullun tas-sinsla jnixxi . Donnu meraq Minn zokk ta' ponsjetta mqaċċat.